stanford-oval/wikipedia huggingface dataset:
Carlos Zárate

Carlos Zárate Serna, "El Cañas", (s. 23. toukokuuta 1951 Tepitossa, liittovaltion alueella, Meksikossa) on meksikolainen entinen kääpiösarjan nyrkkeilijä. Hänen uransa parhaat vuodet ajoittuivat 1970-luvulle, jolloin hän oli painoluokassaan maailman huipulla.
Amatööriurallaan Zárate otteli 33 ottelua, joista voitti kaikki, 30 tyrmäyksellä. Vuonna 1970 alkaneella ammattilaisurallaan hän otteli 65 ottelua, joista voitti 61 (58 tyrmäyksellä) ja hävisi neljä. 23 ensimmäisessä ammattilaisottelussaan hän voitti vastustajansa tyrmäyksellä ennen kuin 30. tammikuuta 1974 voitti Victor Ramirezin pisteillä. Tämän jälkeen hän jälleen tyrmäsi kaikki vastustajansa ennen vuotta 1978. Vuonna 1976 hän voitti WBC-liiton kääpiösarjan maailmanmestaruusottelussa Rodolfo Martinezin tyrmäyksellä yhdeksännessä erässä. Hän puolusti mestaruuttaan tyrmäyksillä Paul Ferreria, Waruinge Nakayama ja Fernando Cabanelaa vastaan.
23. huhtikuuta vuonna 1977 Zárate kohtasi Inglewoodissa, Kaliforniassa WBA-liiton maailmanmestarin, maanmiehensä Alfonso Zamoran, jonka tilasto ennen ottelua oli 29-0 29:llä tyrmäyksellä. Neljännessä erässä Zamora kävi lattiassa kolmesti ennen kuin hänen isänsä heitti pyyhkeen kehään. Zárate julistettiin kiistattomaksi maailmanmestariksi, mutta vain epävirallisesti, kun kumpikaan liitto ei suostunut tunnustamaan ottelua. Ring Magazine -lehti valitsi Záraten vuoden nyrkkeilijäksi.
Zárate puolusti WBC-liiton kääpiösarjan mestaruuttaan menestyksekkäästi Danilo Batistaa, Juan Francisco Rodriguezia, Alberto Davilaa, Andres Hernandezia ja Emilio Hernandezia vastaan. 28. lokakuuta 1978 hän otteli WBC-liiton ylemmän kääpiösarjan mestaruudesta Wilfredo Gomezia vastaan, mutta hävisi teknisellä tyrmäyksellä viidennessä erässä.
Zárate palasi tappionsa jälkeen takaisin kääpiösarjaan, missä hän menestyksekkäästi puolusti mestaruuttaan Mensah Kpalongoa vastaan. 3. kesäkuuta 1979 hän puolusti mestaruuttaan Lupe Pintoria vastaan. Pintor kävi neljännessä erässä lattiassa, mutta Zárate lopulta hävisi kamppailun pistein 142-143, 142-143, 145-133.
Pintorille kärsityn tappion jälkeen Zárate lopetti uransa, mutta palasi takaisin vuonna 1986. Hän voitti 12 peräkkäistä ottelua ennen tappiotaan WBC:n ylemmän kääpiösarjan mestaruusottelussa Jeff Fenechille 16. lokakuuta 1987. 29. helmikuuta 1988 hän otteli samasta tittelistä vielä Daniel Zaragozaa vastaan, mutta hävisi jälleen ja lopetti uransa lopullisesti.
Vuonna 1994 Zarate valittiin nyrkkeilyn Hall of Fameen.
Aiheesta muualla

Carlos Záraten ammattilaistilastot
http://www.ibhof.com/zarate.htm (Arkistoitu – Internet Archive)
Carl Albert Gröneberg

Carl Albert Gröneberg (18. syyskuuta 1845 – 17. lokakuuta 1880 Helsinki) oli suomalainen kielenkääntäjä, kirjastonhoitaja, arkkiveisujen tekijä ja toimittaja. Gröneberg toimi Helsingin kansankirjaston kirjastonhoitajana 1873–1877. Hän oli myös valantehnyt maistraatin kielenkääntäjä. Lisäksi Gröneberg julkaisi useita suomenkielisiä pikku kirjasia ja toimi vuosina 1874–1876 ilmestyneen Työmiehen Ystävä-viikkolehden toimittajana.
Teoksia

Surullinen laulu neljästä kauhiasta murhasta majaweden talossa Mouhijärwellä 1864. O. Palanderin kirjatehdas, Pori 1867
Järkähtämätön rakkaus tahi kuolleista noussut ijankaikkisen autuuden Saarnaja. O. Palanderin kirjatehdas, Pori 1870
Pitkillä puhteilla : hyödyllistä lukemista suomalaisille 1-4 ; sommitteli A. Sampo. Stolpe, Helsinki 1870-1871 (nimimerkillä A. Sampo)
Konung Salomos höga visa. A. A. Lindfors, Helsinki 1878
Suomennoksia

Maa-apteeki. 1. painos Palander - Winnari, Pori 1874, 2. painos, Winnari, Pori 1881 (1. painos nimimerkillä A. Sampo)
Carlos del Cerro Grande

| Del Cerro Grande |
| --- | --- |

Henkilötiedot
Koko nimi:  Carlos del Cerro Grande
Syntynyt: 13. maaliskuuta 1976 (ikä 48) Alcalá de Henares
Jalkapallotuomari
Pituus:  178 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2011– 2013– | Primera División FIFA |  |  |

Carlos del Cerro Grande (s. 13. maaliskuuta 1976 Alcalá de Henares, Madrid, Espanja) on espanjalainen jalkapalloerotuomari. Hän on toiminut kansainvälisenä tuomarina vuodesta 2013 lähtien.
Ensimmäisen ottelunsa maan pääsarjassa Primera Divisiónissa hän tuomitsi vuonna 2011, jossa kohtasivat Celta Vigo ja Granada. 22. toukokuuta 2016 Del Cerro Grande toimi erotuomarina Copa del Reyn loppuottelussa, jossa vastakkain asettuivat Barcelona ja Sevilla.
Aiheesta muualla

Carlos del Cerro Granden tilastot Soccerway-sivustolla (englanniksi)
Maimonides

Maimonides 1800-luvulta peräisin olevassa kuvassa.
Moses Maimonides (hepr. ‏מֹשֶׁה בֶּן־מַיְמוֹן‎, Moše ben-Maimon, arabiaksi Mussa bin Maimun ibn Abdallah al-Kurtubi al-Israili; 30. maaliskuuta 1135 (tai 1138) Córdoba – 13. joulukuuta 1204 Fustat) oli keskiaikainen sefardijuutalainen rabbi, lääkäri ja filosofi. Häneen viitataan usein myös nimellä Rambam (hepr. ‏רמב״ם‎), jonka taustalla on hänen tittelinsä ja nimensä heprealainen lyhenne RaMBaM. Häntä pidetään yhtenä suurimmista juutalaisuuden historian filosofeista.
Elämä

Maimonides syntyi vuonna 1135 tai 1138 Córdobassa Espanjassa, joka oli tuohon aikaan islaminuskoisten hallussa. Hän opiskeli Tooraa isänsä Maimonin ja rabbi Josef ibn Migašin alaisuudessa. Vuonna 1148 Marokosta tulleet almohadit valtasivat islamilaisen Espanjan ja pakottivat juutalaiset ja kristityt valitsemaan islamin, kuoleman tai poismuuton väliltä. Almohadien tullessa valtaan  Maimonides oli 10- tai 13-vuotias. Maimonideen perhe muutti mahdollisesti ensin joksikin aikaa kristittyyn Espanjaan mutta palasi takaisin. Perhe ryhtyi harjoittamaan salaa juutalaisuutta mutta esiintyi muslimina välttääkseen vainot.  Vuodet 1160-1165 Maimonides asui vanhempineen Marokon Fesissä. Samoihin aikoihin hän kirjoitti tunnetun kommentaarinsa Mišnaan, juutalaiseen laki- ja kirjoituskokoelmaan.
Kun Maimonideen perheen tuntema rabbi teloitettiin Marokossa juutalaisuuden harjoittamisen vuoksi, perhe siirtyi vuonna 1165 lyhyeksi aikaa Palestiinaan, joka oli ristiretkeläisten hallussa. Sieltä perhe siirtyi fatimidien Egyptiin, missä valta siirtyi 1171 Aijubidien dynastialle. Palestiinassa Mamonides vietti aikaa Jerusalemissa rukoilemalla Temppelivuoren synagogassa. Perhe asettui lopulta Egyptin Fustatiin, missä juutalaisuus oli sallittua dhimmi-säädösten puitteissa. Siellä hän toimi lääkärinä muun muassa Saladdinin sulttaanille. Hänestä tuli paikallisessa juutalaisyhteisössä arvostettu henkilö, joka opetti julkisesti ja jolta kysyttiin neuvoa. Egyptissä hän kirjoitti suurimman osan teoksistaan, mukaan lukien Mišne Tora.
Maimonides meni naimisiin ja sai pojan. Hän kuoli Fustatissa, ja hänet haudattiin Tiberiaaseen Galileaan.
Teokset

Maimonides kirjoitti sekä juutalaista teologiaa että lääketieteellisiä kirjoituksia. Hän kirjoitti suurimmalta osin arabiaksi, mutta esimerkiksi Mišne Tora on kirjoitettu hepreaksi. Hänen juutalaisuutta käsittelevät teoksensa olivat
Kommentaari Mišnaan
Sefer ha-Mitzvot (Käskyjen kirja)
Mišne Tora (myös tunnettu nimellä Yad ha-Chazaka), juutalaisen lain täydellinen kokoelma
More Nevukhim (Neuvottomien opastaja tai Eksyneiden opas, skolastiikassa Dux perplexorum tai Doctor perplexorum), filosofinen tutkielma joka toisaalta sovittelee yhteen aristoteelista filosofiaa ja juutalaista teologiaa ja toisaalta luokittelee niiden eroja.
Teshuvot, kokoelma kirjeitä, myös joitakin julkisia kirjeitä esimerkiksi kuolleiden ylösnousemuksesta ja kuolemanjälkeisestä elämästä
Mišne Torassa Maimonides muotoilee juutalaisen lain mahdollisimman laajasti ja syvällisesti. Siinä on koottuna kaikki Talmudn lait, ja se sisältää myös Geonimin (joukko varhaiskeskiaikaisia rabbeja, pääosin Mesopotamiassa).
Tunnetuin hänen lääketieteellisistä kirjoituksistaan on Pirkei Moše, joka on kirjoitettu arabiaksi, vaikka nimi onkin hepreaa.
Merkitys

Maimonides oli harvoja keskiaikaisia juutalaisia filosofeja, jotka vaikuttivat myös ei-juutalaisessa maailmassa. Hän kuuluu edelleen arvostetuimpiin juutalaisiin filosofeihin. Tunnettu keskiaikainen sanonta kuuluu: Mooseksesta (Raamatun profeetta) Moosekseen (Maimonides) ei tunnettu toista samanlaista Moosesta.
Maimonideen vaikutus keskiaikaiseen juutalaiseen filosofiaan oli hyvin suuri. Kaikki radikaaleimmat juutalaiset oppineet vuosisatojen ajalta voitiin jakaa joko maimonidelaisiin tai anti-maimonidelaisiin. Maltillisemmat juutalaiset oppineet taas saattoivat enimmäkseen hyväksyä Maimonideen aristoteelisen maailmankuvan mutta hylkäsivät ne osat, jotka olivat ristiriidassa uskonnollisen perinteen kanssa. Tämä oli yleistä varsinkin 1300–1400-luvulla.
Ankarinta kritiikkiä Maimonides sai Hasdai Crescaksen teoksessa Or Hashem. Crescas tyrmäsi aristoteelisen maailmankuvan paitsi uskonnollisissa, myös perustavanlaatuisissa asioissa, kuten fysiikassa ja geometriassa. Crescaksen kritiikki sai monet 1400-luvun oppineet kirjoittamaan puolustuksia Maimonideelle.
Juutalaisen uskon 13 periaatetta > Muotoilu ja kritiikki

Mišna-kommentaarissaan Maimonides muotoili juutalaisen uskon 13 periaatetta. Ne määrittelivät hänen näkemyksensä seuraavista asioista:
Jumalan olemassaolo
Jumalan ykseys
Jumalan henkisyys ja ruumiittomuus
Jumalan ikuisuus
Jumalan yksin tulee olla palvonnan kohde
Ilmestykset tulevat Jumalan asettamien profeettojen kautta
Mooseksen erityisasema profeettojen joukossa
Jumalan laki annettiin Siinain vuorella
Toora on muuttumaton Jumalan laki
Jumala tietää ihmisten teot ennalta
Pahat teot saavat rangaistuksen
Juutalaisten messias tulee
Kuolleet nousevat ylös
Periaatteet olivat kiistanalaisia, kun ne esitettiin, niitä kritisoivat erityisesti Hasdai Crescas ja Joseph Albo, ja ne jätettiin huomiotta juutalaisuudessa useiden vuosisatojen ajan. Myöhemmin kaksi näiden prinsiippien runollisempaa uudelleenmuotoilua (Ani Ma'amim ja Yigdal) kanonisoitiin siddurissa, juutalaisessa rukouskirjassa, ja ne tulivat osaksi yleistä ajattelua. Nykyään suurin osa ortodoksijuutalaisista pitää näitä prinsiippejä ehdottomina.
Juutalaisen uskon 13 periaatetta > Todet uskomukset ja tarpeelliset uskomukset

Monin paikoin maimonidelaiset oppineet ovat huomauttaneet, että Maimonideen opetuksissa on ristiriita toisaalta sen välillä, mitä hän opetti suurelle yleisölle, ja toisaalta sen välillä, mitä hänen kirjoituksistaan voi ymmärtää, kun ne tulkitaan hänen antamiensa erityisten ohjeiden mukaisesti. Tämän ovat ottaneet esille muun muassa hänen oppilaansa Samuel ibn Tibbon, ja monet myöhemmät klassiset rabbiiniset oppineet. Asiasta väitellään myös nykypäivän maimonidelaisten oppineiden keskuudessa.
Nämä oppineet ovat huomauttaneet, että Maimonides erottaa selvästi toisaalta "todet uskomukset", jotka ovat sellaisia uskomuksia Jumalasta jotka hivelevät ensisijaisesti filosofista mieltä,selvennä ja "tarpeelliset uskomukset", jotka ovat hyödyllisiä yhteiskuntarauhan edistämisessä. Tätä näkemystä ei tavata uudempien ultraortodoksisten juutalaisten oppineiden keskuudessa, mistä voi päätellä, että he pitävät kaikkia periaatteita yhtä oleellisina.
Filosofia

Teoksellaan Eksyneiden opas sekä Mišna-kommentaareillaan Maimonides vaikutti suuresti kristittyihin skolastikkoihin, erityisesti Albert Suureen, Tuomas Akvinolaiseen ja Duns Scotukseen. Maimonides voidaan lukea juutalaisiin skolastikkoihin. Hän sai oppinsa lukemalla arabialaisten muslimifilosofien kirjoituksia, sen sijaan että olisi ollut henkilökohtaisesti yhteydessä heihin. Näin hän pääsi kuitenkin laajalti perille paitsi islamilaisesta filosofiasta myös Aristoteleen opetuksista. Maimonides halusi yhdistää filosofian ja tieteen Raamatun opetuksiin.
Filosofia > Negatiivinen teologia

Maimonidesta inspiroi kaikessa hänen filosofisessa toiminnassaan skolastiikan ylin periaate: Jumalan ilmaisemien totuuksien ja ihmisten tieteen ja filosofian avulla löytämien totuuksien välillä ei voi olla pienintäkään ristiriitaa. Tieteellä ja filosofialla hän tarkoitti nimenomaan Aristoteleen tiedettä ja filosofiaa. Joissakin tärkeissä kohdissa hän kuitenkin saattoi poiketa Aristoteleen opetuksista. Hän esimerkiksi hylkäsi Aristoteleen opin siitä, että Jumalan huolenpito koskee ainoastaan ihmiskuntaa, eikä ihmisyksilöitä.
Maimonides ihaili myös uusplatonilaisia filosofeja ja omaksui sitä kautta monia käsityksiä, joita skolastikot eivät voineet hyväksyä. Hän esimerkiksi kannatti ns. negatiivista teologiaa, jossa Jumala pyritään määrittelemään negatiivisten attribuuttien kautta. Esimerkiksi ei tulisi sanoa, että Jumala on olemassa olemisen tavallisessa merkityksessä — sen sijaan voimme turvallisesti sanoa vain, että Jumala ei ole olematon. Ei tulisi sanoa, että Jumala on viisas, mutta voimme sanoa, että Jumala ei ole tietämätön eli jossain mielessä Jumalalla on tietoa. Ei tulisi sanoa että Jumala on yksi, mutta voimme sanoa, että Jumalan olemuksessa ei ole moneutta. Periaatteena on siis hankkia ja määritellä tieto Jumalasta kuvaamalla mitä hän ei ole, sen sijaan että yrittäisi kuvata mitä hän on.
Skolastikot olivat samaa mieltä siinä, että mikään predikaatti ei ole riittävä kuvaamaan Jumalan luontoa, mutta he eivät sentään sanoneet, ettei Jumalaan voi soveltaa mitään myöntävää ilmaisua varmuudella. He myönsivät, että vaikka sellaiset ilmaisut kuin "ikuinen", "kaikkivoipa", jne. ovat riittämättömiä silloin kun niillä yritetään kuvata Jumalaa, voimme kuitenkin sanoa "Jumala on ikuinen", eikä meidän tarvitse yrittää ilmaista asiaa negaatiolla "Jumala ei ole ei-ikuinen".
Filosofia > Profetointi

Maimonides on yhtä mieltä filosofien kanssa siitä, että ihmisen älykkyys on osa siitä älykkyydestä, joka saa alkunsa Jumalasta, ja että profeetan tulee harjoittelemalla ja mietiskelyllä nostaa itsensä sellaiselle täydellisyyden tasolle, joka profeetalta vaaditaan. Mutta sitten hän asettaa etusijalle lain, joka opettaa, että tämän täydellisyyden saavuttamisen jälkeen on odotettava Jumalan tekoa, ennen kuin ihmisestä tulee todellinen profeetta.
Filosofia > Pahan ongelma

Maimonides kirjoitti pahan ongelmasta eli teodikeasta, joka käsittelee sitä, kuinka maailmassa voi olla yhtäaikaisesti sekä pahaa että kaikkivaltias ja hyvä Jumala. Hän yhtyy uusplatonilaisiin painottamalla sitä, että maallinen materia on kaiken pahan ja epätäydellisen syynä.
Maimonides islamista

Maimonides ei kuvannut aikansa al-Andalusia uskontojen välisen suvaitsevaisuuden tyyssijana. Hän käytti Muhammedsta nimitystä "hullu". Kirjeessä sorretuille Jemenin juutalaisille Maimonides kirjoitti:
»Rakkaat veljet, monien syntiemme tähden Jumala on syössyt meidät tämän kansan, arabien, armoille, jotka kohtelevat meitä huonosti. He laativat lakeja, jotka tuottavat meille kärsimystä ja tekevät meistä halveksittavia... Koskaan ei ole ollut kansakuntaa, joka olisi yhtä paljon vihannut, nöyryyttänyt ja inhonnut meitä kuin tämä. - - Kärsimme sietämätöntä sortoa ja meidän oli kestettävä heidän valheitaan ja kunnianloukkauksiaan.»
Sitaatteja

Opeta kielesi sanomaan "en tiedä", ja edistyt.
Päätös riskeineen on suositeltavampi kuin päättämättömyys kauhuineen.
Sinun on hyväksyttävä totuus, tuli se mistä lähteestä tahansa.
Kaikista positiivisista käskyistä meidän on oltava äärimmäisen tunnontarkkoja juuri lähimmäisenrakkauden käskyä täyttäessämme, koska lähimmäisenrakkaus on oikeamielisen ihmisen merkki.
Aiheesta muualla

Kuvia tai muita tiedostoja aiheesta Maimonides Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maimonides
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Käännös suomeksi
Cantabile

Cantabile (suom. laulettava) on musiikkitermi ja italiankielinen sana, jolla on useita toisistaan poikkeavia merkityksiä. Instrumentaalimusiikissa sillä tarkoitetaan ihmisääntä imitoivaa soittotyyliä. Termiä cantando (suom. laulaen) käytettiin 1700-luvulla cantabilen synonyyminä. Tällöin soitto kulkee rauhallisessa tempossa legatoa käyttäen. Myöhempien aikojen (varsinkin pianomusiikin) säveltäjien yhteydessä cantabile tarkoittaa yhden melodian venyttämistä säestykseen nähden (vrt. kontrapunkti).  Oopperassa cantabile tarkoittaa kaksiosaisen aarian ensimmäistä osuutta, jota seuraa cabaletta. Cantabile on tällöin sitä seuraavaa osuutta rauhallisempi ja muodoltaan vapaampi.
Canpack

| Canpack Group |
| --- | --- |

Tunnuslause:  Create that feeling
Perustettu:  1992
Toimitusjohtaja:  Roberto Villaquiran
Kotipaikka:  Krakova, Puola
Toimiala:  Pakkausteollisuus
Tuotteet:  alumiinitölkit, lasipullot, säilyketölkit, metalliset pullonkorkit
Emoyhtiö:  Giorgi Global Holdings, Inc.
Kotisivu:  www.canpack.com
Infobox OKVirheellinen NIMI-arvo: 
Canpack (joskus myös Can-Pack) on Puolasta lähtöisin oleva elintarvikepakkauksia valmistava yritys. Yrityksen päätuotteita ovat juoma- ja säilyketölkit, lasipullot ja metalliset pullonkorkit. Canpack on perustettu vuonna 1992 ja ensimmäinen tuotantolinja käynnistyi vuonna 1994. Canpackilla on tehtaita 16 maassa. Suomessa Canpackia edustaa CANPACK Finland Oy. Yrityksellä on vuonna 2011 perustettu juomatölkkejä valmistava tehdas Hämeenlinnassa.
Carlotta Grisi

Carlotta Grisi
Carlotta Grisi (28. kesäkuuta 1819 – 20. toukokuuta 1899) oli italialainen balettitanssija. Hän tanssi Gisellen roolin Pariisin ensi-illassa kesäkuussa 1841.
Aiheesta muualla

Kuvia tai muita tiedostoja aiheesta Carlotta Grisi Wikimedia Commonsissa
Carlow’n kreivikunta

| Carlow’n kreivikunta County Carlow Contae Cheatharlach |
| --- | --- |

 Vaakuna
 Kreivikunnan sijainti Irlannissa
Valtio:  Irlanti
Provinssi:  Leinster
Hallinto:  
 – hallinnollinen keskus:  Carlow
Pinta-ala:  894,76 km²
Väkiluku (2016):  56 875
 – väestötiheys:  63,6 as./km²
Lyhenteet:  
 – rekisterikilven tunnus:  CW
 – ISO 3166:  IE-CW
 
Kreivikunnan internetsivut
Carlow’n kreivikunta (engl. County Carlow, iiriksi Contae Cheatharlach) on Irlannin tasavallan kreivikunta Leinsterin historiallisessa provinssissa maan kaakkoisosassa Dublinin eteläpuolella. Kreivikunnassa on 56 875 asukasta (vuonna 2016) ja sen pinta-ala on 894,76 neliökilometriä.
Aiheesta muualla

Kuvia tai muita tiedostoja aiheesta Carlow’n kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Bror Niska

Bror Niska.
Bror Ivar Niska (11. elokuuta 1887 Uuras – 18. elokuuta 1952 Ruovesi) oli suomalainen näyttelijä, operettilaulaja ja näytelmäkirjailija.
Bror Niskan vanhemmat olivat merikapteeni, Viipurin merikoulun johtaja Ivar Alfred Niska (1846-1903) ja Hilda Maria Elise Schlüter (1856-1934). Sisaruksista Adolf Niska oli oopperabaritoni, Ester Niska sopraano, Algoth Niska jalkapalloilija ja tunnettu salakuljettaja sekä Aina Niska tanssitaiteilija.
Bror Niska oli naimisissa vuodesta 1909 Anna Maria Pelanderin kanssa. Heillä oli kaksi lasta. Niska kuoli liikenneonnettomuudessa kesällä 1952.
Bror Leonard Magnus Edvard Tawaststjerna

Bror Leonard Magnus Edvard Tawaststjerna (26. tammikuuta 1832 Helsinki – 1903 Bjeloje, Varsova, Veikselin kenraalikuvernementti, Venäjä) oli Venäjän keisarillisessa armeijassa palvellut suomalainen kenraalimajuri.
Bror Leonard Magnus Edvard Tawaststjernan vanhemmat olivat everstiluutnantti Carl Gustaf Tawaststjerna (s. 1788) ja Sofia Vilhelmina Novitzky ja puoliso vuodesta 1857 Charlotta Vilhelmina Sofia Hising, senaattori Carl Gerhard Hisingin tytär.  Bror Leonard Magnus Edvard Tawaststjerna tuli oppilaaksi Pietarin merikadettikouluun 1843 ja ylennettiin gardemariniksi Venäjän laivastoon 1849. Vuonna 1851 hänet määrättiin midshipsmaniksi ylennettynä 26. meriekipaasiin. Tawaststjerna purjehti 1851–1854 Itämerellä aluksilla Brienne, Berezina, Ingermanlandia ja Ne Tron. Hänet ylennettiin luutnantiksi toukokuussa 1854 ja hän osallistui soutulaivasto-osastossa ja Prohor-aluksella Viaporin puolustustaisteluihin Krimin sodan aikana 1854–1855.
Tawaststjerna siirrettiin 7. meriekipaasiin joulukuussa 1856 ja hän otti seuraavana vuonna osaa höyryfregatti Gromoboin Itämeren purjehdukseen. Vuonna 1859 hänet määrättiin kutteri Dymin päälliköksi Suomenlahdelle ja siirrettiin vuonna 1860 45. Kaspian meriekipaasiin. Hän palveli höyrykuunari Buharetsin päällikkönä Astrabadissa Kaspianmerellä Persiassa 1860–1865. Kapteeniluutnantiksi hänet ylennettiin 1865, mutta hän erosi samana vuonna sotapalveluksesta ja siirtyi Venäjän kauppalaivaston palvelukseen. Aktiivipalvelukseen Venäjän merivoimiin Tawaststjerna palasi tammikuussa 1873 2. luokan kapteenina ja hänet määrättiin Henkivartioväen meriekipaasiin Pietariin. Hänet ylennettiin 1. luokan kapteeniksi 1877 ja eron sotapalveluksesta hän sai Venäjän amiraliteetin kenraalimajurina huhtikuussa 1884.
Martín Cáceres

| 0 | 1 | 2 |
| --- | --- | --- |

Henkilötiedot
Koko nimi: José Martín Cáceres Silva
Syntymäaika: 7. huhtikuuta 1987 (ikä 37)
Syntymäpaikka: Montevideo, Uruguay
Pelipaikka: keskuspuolustaja
Pituus: 178 cm 
Seura
Seura: Los Angeles Galaxy
Seurat
| Vuodet | Seura | O (M) |
| 2006–2007 2007–2008 2007–2008 2008–2011 2009–2010 2010–2011 2011–2012 2012 2012–2016 2017 2017–2018 2018–2019 2019 2019–2021 2021–2022 2022 2022– |  Defensor Sporting  Villarreal →  Recreativo  Barcelona →  Juventus →  Sevilla  Sevilla →  Juventus  Juventus  Southampton  Hellas Verona  Lazio →  Juventus  Fiorentina  Cagliari  Levante  LA Galaxy | 26 (4) 0 (0) 34 (3) 13 (0) 15 (1) 25 (1) 14 (1) 11 (1) 51 (2) 1 (0) 14 (3) 10 (1) 9 (0) 56 (3) 14 (1) 10 (0) 6 (0) |
Maajoukkue
| 2007– |  Uruguay | 116 (4) |
 Seurajoukkueuran tilastot kattavat vain kansalliset sarjat, päivitetty 28. tammikuuta 2023.  Maajoukkueuran tilastot päivitetty 28. tammikuuta 2023.
José Martín Cáceres Silva (s. 7. huhtikuuta 1987 Montevideo) on uruguaylainen jalkapalloilija. Hän on edustanut urallaan useita seuroja, muun muassa espanjalaista FC Barcelonaa ja italialaista Juventusta. Cáceres on pelipaikaltaan keskuspuolustaja, mutta hän kykenee pelaamaan myös vasempana laitapuolustajana. Hän on pelannut Uruguayn maajoukkueessa yli sata maaottelua vuodesta 2007 alkaen.